เจ้าหญิงมาเฟลดาแห่งซาวอย

เจ้าหญิงมาเฟลดาแห่งซาวอย () ประสูติเมื่อวันที่ 2 พฤศจิกายน ค.ศ. 1902 เป็นพระราชธิดาพระองค์รองใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่) ใน ซีโมน แซ็กซ์-โคบูร์ก-ก็อตธา โดบมีความสนพระทัยด้านศิลปะและการดนตรี ในช่วงสงครามโลกครั้งที่หนึ่ง เจ้าหญิงเอเลนาแห่งมอนเตเนโกร เสด็จพระราชดำเนินพร้อมด้วย เจ้าหญิงมาเฟลดาแห่งซาวอย พระราชธิดาเยือนโรงพยาบาลทหารของอิตาเลียน ทรงพระราชทานกำลังใจแก่ทหารและมีพระราชปฏิสันถารร่วมด้วยคณะแพทย์และพยาบาล ต่อมาเมื่อเจริญพระชันษาทรงเสกสมรสกับ  ฟิลิป แลนด์เกรฟแห่งเฮสส์ ผู้เป็นพระราชนัดดาใน จักรพรรดิฟรีดริชที่ 3 แห่งเยอรมนี และพระราชปนัดดาใน สมเด็จพระราชินีนาถวิกตอเรีย เมื่อวันที่ 23 กันยายน ค.ศ. 1925 รับพระราชทานพระอิสริยยศเคียงคู่พระสวามีคือ แลนด์เกรฟวีนแห่งเฮสส์ พระชายา มีพระบุตรดังนี้
โมริทซ์ แลนด์เกรฟแห่งเฮสส์
เจ้าชายเฮนริชแห่งเฮสส์-คาสเซิล
เจ้าชายออตโต
เจ้าหญิงเอลิซาเบธ

พระองค์สิ้นพระชนม์ลงเมื่อวันที่ 27 สิงหาคม ค.ศ. 1944 สิริพระชันษา 41 ปี โดยภายหลังพระองค์สิ้นพระชนม์ รัฐบาลอิตาลีได้นำพระนามของพระองค์มาตั้งชื่อเป็นอาหารชนิดหนึ่งโดยชื่อว่า มาเฟลดีน

 เครื่องราชอิสริยาภรณ์ 
  House of Savoy: Knight Grand Cordon of the Royal Order of Saints Maurice and Lazarusgenmarenostrum.com, page with the Italian Royal family members' honours
 : Knight Grand Cross of Honour and Devotion of the Sovereign Military Order of Malta, 3rd First Class
 อ้างอิง 
 "Mafalda de Savoie". Mariees du Gotha. Archived from the original on 9 May 2015.
 The Eden Memoirs - Facing the Dictators The Right Hon. The Earl of Avon pp 141.
 Goebbels Diaries, entry of 11 September 1943.
 Princess Mafalda profile, forum.alexanderpalace.org; accessed 7 December 2014.
 Pequeño Gotha. Dinastias.forogeneral.es. Retrieved on 27 July 2015.
 Genealogy of the Royal Family of Prussia. Web.archive.org. Retrieved on 27 July 2015.

หมวดหมู่:ราชวงศ์ซาวอย
หมวดหมู่:เจ้าหญิงอิตาลี
หมวดหมู่:ราชวงศ์เฮสส์
หมวดหมู่:พระราชธิดาในพระมหากษัตริย์
หมวดหมู่:พระราชธิดาในสมเด็จพระจักรพรรดิ
หมวดหมู่:พระราชบุตรในพระเจ้าวิตโตรีโอ เอมานูเอเลที่ 3 แห่งอิตาลี